Jean-Baptiste Biot
Store norske leksikon,Realfag,Fysikk,Elektromagnetisme
Jean-Baptiste Biot var en fransk fysiker, matematiker og astronom. Han er mest kjent for at han sammen med Félix Savart fant loven som bestemmer det magnetiske feltet rundt en strømførende leder, kjent som Biot–Savarts lov.
Biot utførte fremragende arbeider på mange av fysikkens områder. Han målte blant annet lydens hastighet i faste legemer, og lysbrytning i gasser (sammen med Dominique Arago), han oppdaget sirkulært polarisert lys og påviste hvordan polarisasjonsplanets dreining i sukkerløsninger kan nyttes til sukkerbestemmelse.I 1800 ble han professor ved Collège de France i Paris, og i 1804 ved observatoriet i Paris. Les mer i Store norske leksikon fysikk Biot–Savarts lov